section_heading: Izvještaj
paragraph_text: Australac Daniel Ricciardo u Red Bullu, postavio je najbrže vrijeme na prvom i drugom slobodnom treningu u petak,<ref> Ricciardo najbrži na prvom slobodnom treningu u Mađarskoj MAXF1, objavljeno 28. srpnja 2017. Pristupljeno 28. srpnja 2017. <ref> Ricciardo najbrži na drugom slobodnom treningu u Mađarskoj MAXF1, objavljeno 28. srpnja 2017. Pristupljeno 28. srpnja 2017. dok je na trećem slobodnom treningu, najbrži bio Nijemac Sebastian Vettel u Ferrariju.<ref> Vettel najbrži na trećem slobodnom treningu u Mađarskoj F1Puls, objavljeno 29. srpnja 2017. Pristupljeno 30. srpnja 2017. Vettel je osvojio i najbolju startnu poziciju na kvalifikacijama u subotu, dok je drugi bio njegov momčadski kolega Finac Kimi Räikkönen. Drugi startni red pripao je Mercedesovim vozačima, Fincu Valtteriju Bottasu i Britancu Lewisu Hamiltonu, dok je peti bio Nizozemac Max Verstappen.<ref> Vettelu pole position na VN Mađarske MAXF1, objavljeno 29. srpnja 2017. Pristupljeno 30. srpnja 2017. Vettel je vremenom od 1:16.276, srušio rekord staze, koji je držao Brazilac Rubens Barrichello od 2004. Barrichellov sunarodnjak Felipe Massa se poslije drugog treninga osjećao umorno, vrtoglavo i imao je povišenu tjelesnu temperaturu zbog čega je bio prevežen do gradske bolnice u Budimpešti radi pregleda. Uoči trećeg treninga, utvrđeno je da je zdrav i u stanju da vozi bolid. Međutim nakon nekoliko izlazaka na stazu i samo pola sata treninga Massa je bio vraćen u boks Williamsa, koji je nakon toga angažirao test vozača Paula di Restu da zamijeni Massu i kvalifikacijama i utrci.<ref> Di Resta mijenja Massu F1Puls, objavljeno 29. srpnja 2017. Pristupljeno 30. srpnja 2017.